CELEX: 31989R3787
Language: el
Date: 1989-12-15 00:00:00
Title: Κανονισμός (ΕΟΚ) αριθ. 3787/89 της Επιτροπής της 15ης Δεκεμβρίου 1989 για την κατάργηση του κανονισμού (ΕΟΚ) αριθ. 2806/71 περί καθορισμού συμπληρωματικών κανόνων για τη χορήγηση επιστροφής κατά την εξαγωγή για ορισμένα μεταποιημένα προϊόντα με βάση τα σιτηρά και την όρυζα

Avis juridique important

|

31989R3787

Κανονισμός (ΕΟΚ) αριθ. 3787/89 της Επιτροπής της 15ης Δεκεμβρίου 1989 για την κατάργηση του κανονισμού (ΕΟΚ) αριθ. 2806/71 περί καθορισμού συμπληρωματικών κανόνων για τη χορήγηση επιστροφής κατά την εξαγωγή για ορισμένα μεταποιημένα προϊόντα με βάση τα σιτηρά και την όρυζα  

Επίσημη Εφημερίδα αριθ. L 367 της 16/12/1989 σ. 0043 - 0043

***** ΚΑΝΟΝΙΣΜΟΣ (ΕΟΚ) αριθ. 3787/89 ΤΗΣ ΕΠΙΤΡΟΠΗΣ  της 15ης Δεκεμβρίου 1989  για την κατάργηση του κανονισμού (ΕΟΚ) αριθ. 2806/71 περί καθορισμού συμπληρωματικών κανόνων για τη χορήγηση επιστροφής κατά την εξαγωγή για ορισμένα μεταποιημένα προϊόντα με βάση τα σιτηρά και την όρυζα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3707/89 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4), και ιδίως το άρθρο 17 παράγραφος 6,  Εκτιμώντας:  ότι ο κανονισμός (ΕΟΚ) αριθ. 2806/71 της Επιτροπής της 23ης Δεκεμβρίου 1971 για τον καθορισμό των γενικών κανόνων σχετικά με τη χορήγηση επιστροφής κατά την εξαγωγή για ορισμένα μεταποιημένα προϊόντα με βάση τα σιτηρά και την όρυζα (5) κατήργησε τη χορήγηση επιστροφής κατά την εξαγωγή στο άλευρο, το άμυλο του οποίου έχει υποστεί θερμική επεξεργασία, λόγω της μικρής συμμετοχής της Κοινότητας στο εμπόριο των προϊόντων αυτών ·  ότι, για τον ίδιο λόγο καθώς και λόγω της πριμοδοτήσεως ενσωματώσεως στις ζωοτροφές που χορηγείται για τα μετουσιωμένα σιτηρά, ο εν λόγω κανονισμός κατήργησε επίσης τη χορήγηση επιστροφής κατά την εξαγωγή στα μεταποιημένα προϊόντα από σιτηρά και ρύζι που προέρχονται από ένα μετουσιωμένο βασικό προϊόν·  ότι, εν τω μεταξύ, παρουσιάστηκε κάποιο οικονομικό ενδιαφέρον για την εξαγωγή αλεύρων των οποίων το άμυλο είχε υποστεί θερμική επεξεργασία και ότι δεν υπάρχει πλέον η πριμοδότηση για την ενσωμάτωση μετουσιωμένων σιτηρών στις ζωοτροφές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2806/71 καταργείται.  Άρθρο 2  Ο παρών κανονισμός αρχίζει να ισχύει τη δεύτερη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 363 της 13. 12. 1989, σ. 1.  (3) ΕΕ αριθ. L 166 της 25. 6. 1976, σ. 1.  (4) ΕΕ αριθ. L 177 της 24. 6. 1989, σ. 1.  (5) ΕΕ αριθ. L 284 της 28. 12. 1971, σ. 9.